**Retningslinjene til Forskrift om parkering for forflytningshemmede**

I tråd med forskriftene tilsier vår nye praksis at søknadene blir vurdert ut fra to kriterier: Gangavstand /bevegelsesevne og særlige behov (arbeid, bolig, behandlingstilbud, tjenester).

Det vil si at den enkeltes konkrete behov og legeerklæringen må vurderes opp mot dette.

I første instans behandles søknaden av Koordinerende enhet, KOE. Kommunelegen gir en vurdering av helseopplysningene opp mot forskriftene. KOE ser søknaden opp mot søkerens særlige behov og parkeringsforholdene på de steder som er oppgitt med behov for parkering.

Ut fra en individuell behandling av hver søker vil den enkelte få utstedt en parkeringstillatelse eller bli gitt avslag på sin søknad.

Alle avslag kan ankes til en Koordinerende enhet som fatter vedtak.

Normalt vil saker til KOE bli behandlet innen to måneder etter at den er påklaget.

***Forflytningsevne / gangavstand*.** Selv om den enkelte søker skal vurderes ut fra en fornuftig helhetsvurdering ut fra sin livssituasjon er forflytningsevne et av kriteriene for å få innvilget parkeringstillatelse for forflytningshemmede.

* Hvilke gangavstander er fornuftige - med hjelpemidler / uten hjelpemidler?
* Hvilke ulikheter er det i den kommunale praksis i forhold til fortolkning og lokale forhold?

***Utøvelse av skjønn.*** Regelverket åpner for skjønnsmessige tolkninger, noe som kan gi lite forutsigbarhet i prosessen.

* Hvordan kan kommunene ivareta likebehandling ut fra formuleringene i forskriften og retningslinjene til denne?
* Fortolkning av hvem som er forflytningshemmet?
* Lokale forhold, landkommuner / bykommuner?
* Skal forskriften tolkes annerledes i store byer der parkeringsplasser for forflytningshemmede er et knapphetsgode?